3
Poslovni broj Pp-1008/2025-4


           [image: ]          				             	             
        REPUBLIKA HRVATSKA				
 OPĆINSKI SUD U METKOVIĆU
Ulica Andrije Hebranga 9, Metković       
[bookmark: _Hlk204243627]Poslovni broj Pp-1008/2025-4

U   I M E   R E P U B L I K E   H R V A T S K E

P R E S U D A

[bookmark: _Hlk195605672]Općinski sud u Metkoviću, po sutkinji Jeleni Ćelić, na prijedlog sudske savjetnice Karle Jurković, uz sudjelovanje Sonje Rešetine kao zapisničarke, u prekršajnom postupku protiv okrivljenika Tina Škare, zbog prekršaja iz čl. 199. st. 2. i 6. Zakona o sigurnosti prometa na cestama, pokrenutom po prigovoru okrivljenika protiv Obaveznog prekršajnog naloga Ministarstva unutarnjih poslova, PU Dubrovačko - neretvanske, Policijske postaje Metković, Broj: 211-07/26-2/29046 od 5. srpnja 2026., nakon provedenog žurnog postupka 1. rujna 2026. 
p r e s u d i o     j e

I.	Na temelju odredbe čl. 183. Prekršajnog zakona (NN 107/2007, 39/2013, 157/2013, 110/2015, 70/2017, 118/2018, 114/22, 86/26 – dalje PZ) 

OKRIVLJENIK: TINO ŠKARO, sin Željka, OIB: 30868089949,
		     rođen 24. rujna 1985. u Splitu, s prebivalištem 
		     Kaštel Novi, Nikole Zrinskoga 7 

k r i v    j e

	što je dana 5. srpnja 2026. u 00:15 sati u gradu Ploče D425 kao vozač osobnog automobila marke Renault ST7650AK isti je upravljao navedenim vozilom pod utjecajem alkohola budući da je uporabom alkometra Drager kod istog utvrđena koncentracija alkohola u organizmu od 0,62 g/kg umanjeno za 0,1 g/kg iznosi 0,52 g/kg odnosno miligrama u litri izdahnutog zraka, 

čime je počinio prekršaj iz članka 199. st. 2. Zakona o sigurnosti prometa na cestama („Narodne novine“ broj: 67/08, 48/10, 74/11, 80/13, 158/13, 92/14, 64/15, 108/17, 70/19 , 42/20  85/22, 114/22, 13/23, 145/24 – dalje: ZSPC), kažnjiv po članku 199. st. 6.  ZSPC-a, 

[bookmark: _Hlk221524510]pa mu sud na temelju članka 199. st. 6. ZSPC-a, uz primjenu odredbe čl. 37. PZ-a

i z r i č e

novčanu kaznu u iznosu od 250,00 eura (dvjesto pedeset eura).

II.	Okrivljenik je novčanu kaznu obvezan platiti u roku od 30 (trideset) dana po primitku presude. Ukoliko okrivljenik u roku koji mu je određen za plaćanje novčane kazne uplati dvije trećine izrečene novčane kazne, na temelju čl. 152. st. 3. PZ-a u vezi s člankom 21. Zakona o izmjenama i dopunama Prekršajnog zakona (NN 1073/2026) smatrat će se da je novčana kazna u cjelini uplaćena.

III. 	Na temelju odredbe čl. 139. st. 3. PZ-a, okrivljenik  je dužan naknaditi troškove prekršajnog  postupka u iznosu od 15,00 eura (petnaest eura) u roku od 30 (trideset) dana po primitku presude, jer će se isti u protivnom, na temelju odredbe čl. 152. st. 4. i st. 11. PZ-a, naplatiti prisilno.
Obrazloženje

 1.	Ministarstvo unutarnjih poslova, PU Dubrovačko-neretvanska, Policijska postaja Ploče  pod gore navedenim brojem izdala je obavezni prekršajni nalog protiv okrivljenika Tina Škare, zbog počinjenja prekršaja iz čl. 199. st. 2. i 6. ZSPC-a, kojim je istom izrečena novčana kazna u iznosu od 390,00 eura, zaštitna mjera zabrane upravljanja motornim vozilom B kategorije u trajanju od 1 mjeseca te je obvezan na plaćanje troškova postupka u iznosu od 13,27 eura.

2.	Protiv citiranog obaveznog prekršajnog naloga okrivljenik je u zakonskom roku izjavio prigovor.

3.	Postupajući po prigovoru na obavezni prekršajni nalog, Sud je utvrdio da je prigovor izjavljen u zakonskom roku, te je obavezni prekršajni nalog stavio van pravne snage i proveo prekršajni postupak.

4.	Sud je okrivljenika pozvao iznijeti obranu usmeno pred Sudom ili pisanim putem. Međutim, okrivljenik, iako uredno pozvan, Sudu se nije odazvao, pri čemu je bio upozoren kako se postupak može provesti i donijeti presuda bez njegove nazočnosti, kao i da umjesto dolaska na ročište može Sudu podnijeti pisanu obranu. S obzirom na navedeno, Sud smatra da bi se ponovnim pozivanjem istog nepotrebno odugovlačio postupak i stvarali daljnji troškovi, dok ispitivanje okrivljenika, s obzirom na ostale dokaze izvedene u postupku, nije bilo potrebno te nije od utjecaja na zakonito i pravilno donošenje presude.

5.	U tijeku dokaznog postupka sud je izvršio uvid u zapisnik o ispitivanju prisutnosti alkohola u organizmu, naredbu o određivanju mjera opreza te je na kraju dokaznog postupka izvršen uvid u potvrdu Ministarstva pravosuđa, Uprave za kazneno pravo, Sektora za evidencije, pomilovanja i podršku žrtvama i svjedocima, Službe za evidencije i pomilovanja, Odjela za prekršajne evidencije od 15. srpnja 2026. iz koje je razvidno kako okrivljenik ranije nije osuđivan zbog istovrsnog prekršaja.

6.	Nakon ovako provedenog postupka, Sud nalazi nedvojbeno utvrđenim da je okrivljenik počinio prekršaj koji mu se stavlja na teret optužnim aktom, budući da iz Zapisnika o ispitivanju prisutnosti alkohola od 5. srpnja 2026. proizlazi da je okrivljenik prihvatio ispitivanje sukladno kojem je istom izmjerena koncentracija alkohola od 0,62 g/kg, umanjena za 0,1 g/kg, odnosno za granicu dopuštene pogreške mjerenja što iznosi 0,52 g/kg. 
7. 	Stoga je Sud okrivljenika  proglasio krivim za  prekršajno djelo iz čl. 199. st. 2. ZSPC-a te mu na temelju članka čl. 199. st. 6. ZSPC-a uz primjenu čl. 37. PZ-a izrekao novčanu kaznu u iznosu od 250,00 eura koju smatra primjerenom težini počinjenog prekršaja, stupnju njegove odgovornosti i stupnju povrijeđenosti zaštićenog dobra te Sud smatra da će se ovakvom novčanom kaznom ostvariti opća svrha prekršajnih sankcija, kao i svrha kažnjavanja iz članka 7. i članka 32. PZ-a

8.	 Prilikom odmjeravanja kazne Sud je okrivljeniku kao olakotnu okolnost uzeo činjenicu da počinjenim prekršajem nisu nastupile štetne posljedice, pa je imajući u vidu navedeno primijenio odredbe o ublažavanju kazne. 

9. 	Okolnosti počinjenog prekršaja i osobe okrivljenika ne upućuju na potrebu i nužnost  izricanja zaštitne mjere zabrane upravljanja motornim vozilom, imajući u vidu  da inkriminiranim ponašanjem nisu izazvane štetne posljedice, a u konkretnom slučaju, s obzirom na činjenicu da iz prekršajne evidencije proizlazi da okrivljenik nije do sad osuđivan za predmetni prekršaj, nema okolnosti koje bi upućivale na postojanje opasnosti da bi okrivljenik upravljajući motornim vozilom ponovno počinio ovakav prekršaj.

10. 	Ukoliko okrivljenik plati dvije trećine novčane kazne u roku od 30 dana po primitku ove presude, na temelju čl. 152. st. 3. PZ-a u vezi s člankom 21. Zakona o izmjenama i dopunama Prekršajnog zakona (NN 1073/2026) smatrat će se da je novčana kazna u cjelini uplaćena.

11. 	Odluka o troškovima prekršajnog postupka temelji se na čl. 138. st. 2. i 3. PZ-a, a visina paušala određena je prema duljini i složenosti postupka, u skladu s Rješenjem o određivanju paušalnog iznosa za trošak prekršajnog postupka (NN 18/13), kojom je paušalni iznos određen u rasponu od 100,00 kuna do 5.000,00 kuna.

12. 	Slijedom navedenog, odlučeno je kao u izreci ove presude. 

Metković, 1. rujna 2026.

		                                                            		Sutkinja:

                                                            			     Jelena Ćelić, v.r.

Sudska savjetnica:
     Karla Jurković, v.r.

UPUTA O PRAVNOM LIJEKU: 
Sukladno odredbi čl. 244. st. 3. PZ-a, protiv ove Presude nije dopuštena žalba.


DNA:
1. Tužitelj: Policijska postaja Ploče
2. Okrivljenik: Tino Škaro, Nikole Zrinskog 7, Kaštel Novi

